Harev kurereha
Harev kurereha (Geranium divaricatum) on kurerehaliste sugukonda kurereha perekonda kuuluv taimeliik. Üheaastane, peente 30–60 cm kõrguste vartega rohttaim. Alumised varrelehed piirjoonelt viisnurkjad, kogu taim laiuvate pehmete karvadega. Õite kroonlehed 4–6 mm pikad, äraspidimunajad, pügaldunud tipuga. Taime on leitud Eestist paar korda tulnukana − 1908−1912 Võrust (Hans Hiir) ja 1940 Kihnust (Gustav Vilbaste).